**ΑΠΟΨΕ ΤΡΩΜΕ ΣΤΗΣ ΙΟΚΑΣΤΗΣ-ΜΙΚΡΟΣ ΧΑΙΡΕΤΙΣΜΟΣ ΔΗΜΑΡΧΟΥ**

Η Δημοτική Θεατρική Ομάδα του Δήμου Μινώα Πεδιάδας «Δρώντες επί Σκηνής», συνεχίζει και το φετινό καλοκαίρι την επιτυχημένη και δημιουργική πορεία της, παρουσιάζοντας το έργο: «Απόψε τρώμε στης Ιοκάστης» του Άκη Δήμου, σε σκηνοθεσία Ευαγγελίας Μαρκοπούλου.

Είμαι σίγουρος ότι για μία ακόμα φορά θα μας παρουσιάσουν μια ποιοτική και προσεγμένη παράσταση, που θα δώσει και πάλι την ευκαιρία στο κοινό, όχι μόνο να ψυχαγωγηθεί, αλλά και να προβληματιστεί μέσα από τα μηνύματα της.

Συγχαίρω τα μέλη της θεατρικής ομάδας για την προσφορά τους στον τόπο, το πείσμα, το μεράκι και τη δημιουργικότητα τους καθώς παρά το γεγονός ότι πρόκειται για ερασιτέχνες ηθοποιούς, συμπεριφέρονται διαχρονικά-υπό την καθοδήγηση της Ευαγγελίας Μαρκοπούλου- με σεβασμό στο κοινό.

Ευχαριστούμε πολύ και την Περιφέρεια Κρήτης για τη συμβολή της στην πραγματοποίηση αυτών των παραστάσεων.

Ως Δήμος στεκόμαστε αρωγοί των προσπαθειών, που προάγουν Πολιτισμό!